32. ΝΟΜΟΣ υπ’ αριθ. 30 της 27/30 Ιουλ. 1946 (ΦΕΚ. Α΄ 223) Περί αποκαταστάσεως κατηγοριών τινων στελεχών του Λιμενικού Σώματος. Άρθρ.1.-1.Έφεδροι εκ μονίμων Λιμενικοί αξιωματικοί ανακληθέντες εις την ενέργειαν κατά την διάρκειαν του τελευταίου πολέμου και υπηρετήσαντες πλέον της διετίας υπό τας διαταγάς της Ελληνικής Κυβερνήσεως Μέσης Ανατολής, επανέρχονται εις τα μόνιμα στελέχη του Λιμενικού Σώματος, καταλαμβάνοντες υπαρχούσας κενάς θέσεις, κατόπιν αιτήσεώς των υποβαλλομένης εντός μηνός από της ισχύος του παρόντος και κατόπιν συμφώνου γνώμης Συμβουλίου εκ 5 ανωτέρων λιμενικών αξιωματικών φερόντων βαθμόν τουλάχιστον αντιπλοιάρχου. 2.Οι τοιουτοτρόπως ανακαλούμενοι αξιωματικοί εφ’ όσον από της απομακρύνσεώς των και μέχρι της ανακλήσεώς των εις την ενέργειαν δεν παρήλθε χρονικόν διάστημα μεγαλύτερον της τετραετίας, τάσσονται εις την ην είχον σειράν και αρχαιότητα κατά τον προ της απομακρύνσεώς των χρόνον προαγόμενοι αναδρομικώς αφ’ ης προήχθησαν οι νεώτεροί των, άνευ δικαιώματος απολήψεως διαφοράς αποδοχών δια τον διαδραμόντα χρόνον. Άρθρ.2.-Έφεδροι εκ μονίμων Λιμενικοί αξιωματικοί ή υπαξιωματικοί απομακρυνθέντες εκουσίως των τάξεων του Λιμενικού Σώματος, ανακληθέντες εις την ενεργόν υπηρεσίαν κατά την διάρκειαν του τελευταίου πολέμου και υπηρετήσαντες πλέον του εξαμήνου δύνανται να υποβάλωσιν αίτησιν επαναφοράς εις τα μόνιμα στελέχη του Λιμενικού Σώματος εντός μηνός από της ισχύος του παρόντος. Αι αιτήσεις διαβιβάζονται εις υπηρεσιακόν Συμβούλιον εκ πέντε πλοιάρχων Λιμενικών, όπερ εντός μηνός από της λήξεως της κατά την προηγουμένην παράγραφον προθεσμίας θέλει αποφανθή περί της επαναφοράς ή μη τούτων εις τα μόνιμα κατώτερα στελέχη του Λιμενικού Σώματος ως και περί του βαθμού και της αρχαιότητος εις ην έκαστος τούτων δέον να ενταχθή. Η απόφασις του Συμβουλίου δέον να είναι πλήρως ητιολογημένη περιέχουσα κεχωρισμένως τα γνώμας των μελών αυτού περί ενός εκάστου των υπό κρίσιν αξιωματικών. Ο αριθμός των κατά τ’ ανωτέρω επαναφερθησομένων αξιωματικών καταλαμβανόντων υπαρχούσας κενάς θέσεις δεν δύναται να υπερβαίνη τους τέσσαρας. Άρθρ.3.-1.Από της ισχύος του παρόντος άπαντες οι υπαξιωματικοί του Λιμενικού Σώματος επανέρχονται εις την σειράν και αρχαιότητα ην έκαστος τούτων είχε την 27ην Απρ. 1941, κανονιζομένων προς τούτο των χρονολογιών προαγωγής, ώστε οι αρχαιότεροι υπαξιωματικοί να θεωρηθούν προαχθέντες αφ’ ης προήχθησαν νεώτεροί των. Εφ’ όσον νεώτερος έχει προαχθή εις ανώτερον βαθμόν, ο παραλειφθείς αρχαιότερος προάγεται εις τον βαθμόν τούτον, αναδρομικώς αφ’ ης προήχθη ο νεώτερός του. Οι τοιούτοι κανονισμοί αρχαιότητος και αναδρομικαί προαγωγαί ουδέν δικαίωμα παρέχουσιν απολήψεως διαφοράς μισθού ή άλλων αποδοχών δια τον διαδραμόντα χρόνον. 2.Των διατάξεων της προηγουμένης παραγράφου εξαιρούνται οι δυνάμει του Νόμ. 673/43 προαχθέντες πτυχιούχοι Λιμενικοί υπαξιωματικοί, των οποίων η προαγωγή ουδέν δικαίωμα παρέχει εις τους μη πτυχιούχους αρχαιοτέρους των υπαξιωματικούς. Οι ως άνω προαχθέντες πτυχιούχοι υπαξιωματικοί διατηρούσι τον βαθμόν ον κέκτηνται σήμερον, παραμένουσιν όμως εις την κανονικήν σειράν αρχαιότητος, ην εκέκτηντο προ της προαγωγής των, εις ην και εντάσσονται οριστικώς άμα τη προαγωγή και των λοιπών μη πτυχιούχων συναδέλφων των της αυτής σειράς. 3.Δι’ αποφάσεως του Υπουργού της Εμπορικής Ναυτιλίας κυρούται πίναξ περιέχων πάντας τους εν ενεργεία υπαξιωματικούς του Λιμενικού Σώματος αναγράφων την χρονολογίαν της τελευταίας προαγωγής των βάσει των διατάξεων των προηγουμένων παραγράφων. Ο εν λόγω πίναξ καθίσταται από της συμπληρώσεώς του η επίσημος επετηρίς των υπαξιωματικών του Λιμενικού Σώματος. Άρθρ.4.-1.Μόνιμοι Υπαξιωματικοί του Λιμ. Σώματος και Λιμενοφύλακες οι οποίοι διαρκούσης της εχθρικής κατοχής παρεπέμφθησαν εις Συμβούλια και απελύθησαν ως απουσιάζοντες εκ της υπηρεσίας των, επανέρχονται εις τα μόνιμα στελέχη των Υπαξ/κών του Λιμενικού Σώματος κατόπιν αποφάσεως Συμβουλίου συγκροτουμένου δι’ αποφάσεως του Υπουργού Εμπορικής Ναυτιλίας εντός 60 ημερών από της δημοσιεύσεως του παρόντος εξ ενός ανωτέρου και δύο κατωτέρων Λιμενικών Αξ/κών όπερ εξετάζον την Εθνικήν δράσιν των ούτω απολυθέντων από της ημέρας της απουσίας των εκ της υπηρεσίας των μέχρις απελευθερώσεως της Πατρίδος, θέλει αποφανθή περι της επανεντάξεώς των εις τα μόνιμα στελέχη. (Αντί της σελ. 105) Σελ. 105(α) 356Α-171 Αξιωματικοί και Υπαξιωματικοί Λ.Σ. 20.Γ.α.32 2.Ούτοι τάσσονται εις την ην είχον σειράν και αρχαιότητα κατά τον προ της απομακρύνσεώς των χρόνον και προάγονται αναδρομικώς αφ’ ης προήχθησαν νεώτεροί των άνευ δικαιώματος απολήψεως διαφοράς αποδοχών δια τον διαδραμόντα χρόνον. 3.Εις τας διατάξεις των ανωτέρω παραγράφων υπάγονται και μόνιμοι Υπαξ/κοί του Λιμ. Σώματος απολυθέντες και εξ οιουδήποτε άλλου λόγου κατά την διάρκειαν της κατοχής κατόπιν αποφάσεως πειθαρχικών Συμβουλίων. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 